**NÁRODNÁ RADA SLOVENSKEJ REPUBLIKY**

**IX. volebné obdobie**

Číslo: KNR – VOB –2207 /2024 - 9

**508a**

**S p o l o č n á s p r á v a**

výborov Národnej rady Slovenskej republiky o  prerokovaní vládneho návrhu zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 508)** - **druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

Národná rada Slovenskej republiky uznesením č. **604** z 30. 10. 2024 pridelila vládny návrh zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 508)** - **druhé čítanie** na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre obranu a bezpečnosť ako gestorskému.

Výbory prerokovali predmetný návrh zákona v stanovenej lehote.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol návrh zákona pridelený, zaujali nasledovné stanoviská:

**Ústavnoprávny výbor Národnej rady Slovenskej republiky** uznesením č. 215 z 21. novembra 2024 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi.**

**Výbor Národnej rady Slovenskej republiky pre obranu a bezpečnosť** uznesením č. 69 z 25. novembra 2024 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi**.

Z uznesení výborov Národnej rady Slovenskej republiky vyplývajú tieto pozmeňujúce a doplňujúce návrhy:

1. V čl. I bode 1 § 2 ods. 3 písm. d) sa slová „osobitných predpisov,3)“ nahrádzajú slovami „osobitného predpisu,3)“.

Spresnenie odkazu na osobitný predpis, keďže v poznámke pod čiarou je uvedené iba nariadenie Európskeho parlamentu a Rady (EÚ) 2022/2554 zo 14. decembra 2022 o digitálnej prevádzkovej odolnosti finančného sektora a o zmene nariadení (ES) č. 1060/2009, (EÚ) č. 648/2012, (EÚ) č. 600/2014, (EÚ) č. 909/2014 a (EÚ) 2016/1011.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bode 4 § 3 písm. j) sa vypúšťajú slová „(Ú. v. EÚ L 151, 7.6.2019)“.

Vypustenie nadbytočných slov (odkaz na publikačný orgán, ktorým je Úradný vestník) z normatívneho právneho textu.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I, bode 6 § 3 písm. n) sa slovo „následky“ nahrádza slovom „narušenie“.

Spresnenie a zosúladenie navrhovaného právneho textu s čl. 6 bodom 7 smernice Európskeho parlamentu a Rady (EÚ) 2002/2555 („rozsiahly kybernetický incident“ je incident, ktorý spôsobí narušenie na úrovni presahujúcej schopnosť členského štátu naň reagovať alebo ktorý má významný vplyv aspoň na dva členské štáty“).

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I v bode 7 v § 3 písm. ab) sa za slová „na vnútroštátnej alebo regionálnej“ vkladá slovo „úrovni“.

Doplnenie chýbajúceho slova.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bode 7 § 3 sa vypúšťa písmeno ac).

V tejto súvislosti sa primerane upraví úvodná veta.

Legislatívno-technická úprava z dôvodu nadbytočnosti zavedenia pojmu „technická špecifikácia“.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bode 25 § 5a ods. 3 sa slová „a vysoká“ nahrádzajú slovami „alebo vysoká“.

Spresnenie navrhovaného právneho textu v súlade s čl. 52 ods. 1 nariadenia (EÚ) 2019/881 „Európsky systém certifikácie kybernetickej bezpečnosti môže uvádzať jeden alebo viacero z týchto stupňov dôveryhodnosti pre produkty IKT, služby IKT a procesy IKT: „základný“, „pokročilý“ alebo „vysoký“.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I v bode 25 sa na konci pripája táto veta: „Poznámky pod čiarou k odkazom 10f a 10g sa vypúšťajú.“.

Vzhľadom na nové znenie § 5a, v ktorom sa už nenachádzajú odkazy na poznámky pod čiarou 10f a 10g a ktoré sa nenachádzajú ani na inom mieste v zákone, je potrebné ich vypustiť.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bod 30 znie:

„30. V § 8 ods. 4 a v § 20 ods. 5 písm. e) sa slovo „hrozbách“ nahrádza slovami „kybernetických hrozbách“.“.

Legislatívno – technická úprava.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bod 35 znie:

„35. V § 10 sa slová „systémov, ktoré nie sú základnou službou a procesu riešenia kybernetických bezpečnostných incidentov, iný orgán štátnej správy a ústredný orgán“ nahrádzajú slovami „systémov a procesu riešenia kybernetických bezpečnostných incidentov, iný orgán štátnej správy“.“.

Legislatívno – technická úprava.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bode 44 § 17 ods. 1 písm. c) siedmom bode sa slová „pre celý sektor vykonávanej činnosti, najmä ak by takéto riziko mohlo mať cezhraničný vplyv“ nahrádzajú slovami „najmä v sektore, v ktorom by takéto narušenie alebo zásah mohli mať cezhraničný vplyv“.

Precizovanie textu v súlade s čl. 2 ods. 2 písm. d) smernice Európskeho parlamentu a Rady (EU) 2022/2555.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bode 44 § 18 ods. 1 písm. b) sa slová „presahuje podmienky veľkosti“ nahrádzajú slovami „prekračuje limity veľkosti určené“ a nad slovo podnik sa umiestňuje odkaz 23c.

Poznámka pod čiarou k odkazu 23c znie:

„23c) Odporúčanie Komisie 2003/361/ES zo 6. mája 2003 o vymedzení pojmu mikro, malých a stredných podnikov (Ú. v. EÚ L 124, 20. 5. 2003).“.

V súvislosti s vložením novej poznámky pod čiarou sa primerane upraví predvetie k vkladaným poznámkam pod čiarou.

Gramatické spresnenie navrhovaného právneho textu vrátane poznámky pod čiarou na odporúčanie Komisie, ktoré vymedzuje pojem mikro, malý a stredný podnik.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I. bode 45 § 19 ods. 1 sa na konci pripájajú tieto slová: „podľa osobitného predpisu24a)“.

Poznámka pod čiarou k odkazu 24a znie:

„24a) Vykonávacie nariadenie Komisie (EÚ) 2024/2690 zo 17. októbra 2024, ktorým sa stanovujú pravidlá uplatňovania smernice (EÚ) 2022/2555, pokiaľ ide o technické a metodické požiadavky na opatrenia na riadenie kybernetických rizík a o bližšie určenie prípadov, v ktorých sa incident považuje za významný, vo vzťahu k poskytovateľom služieb DNS, správcom názvov TLD, poskytovateľom služieb cloud computingu, poskytovateľom služieb dátového centra, poskytovateľom sietí na sprístupňovanie obsahu, poskytovateľom riadených služieb, poskytovateľom riadených bezpečnostných služieb, poskytovateľom online trhov, internetových vyhľadávačov a platforiem služieb sociálnej siete a poskytovateľom dôveryhodných služieb (Ú. v. EÚ L, 2024/2690, 18.10.2024).“.

V súvislosti s vložením novej poznámky pod čiarou sa primerane upraví predvetie k vkladaným poznámkam pod čiarou a  nasledujúce poznámky pod čiarou 24a a 24b vrátane odkazov na ne v čl. I v bodoch 54 a 58 sa primerane preznačia.

Precizovanie textu z dôvodu vývoja na úrovni legislatívy Európskej únie.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I v 49. bode sa slová „a táto veta“ nahrádzajú slovami „a pripája sa táto veta“.

Legislatívno – technická úprava.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bode 56 § 24 ods. 8 sa vypúšťajú slová „(Ú. v. EÚ L 333, 27.12.2022)“.

Vypustenie nadbytočných slov (odkaz na publikačný orgán, ktorým je Úradný vestník) z normatívneho právneho textu.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I v 67. bode sa za slová „§ 27a“ vkladajú slová „ods. 1“.

Legislatívno – technická úprava.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bod 69. znie:

„69. V § 27a ods. 4 a 6 sa slová „poskytovanie základnej služby“ nahrádzajú slovami „poskytovanie služby“.“.

Legislatívno-technická úprava súvisiaca s vypustením pojmu „základná služba“ zo zákona, ktorá vyplýva zo smernice Európskeho parlamentu a Rady (EU) 2022/2555.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bode 75 § 29j ods. 1 písm. c) sa na konci pripája slovo „alebo“.

Legislatívno-technická úprava z dôvodu potreby demonštratívneho výpočtu opatrení v § 29j ods. 1 písm. a) až d).

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I 79. bode § 31 ods. 1 písm. a) sa slová „§ 17 ods. 3“ nahrádzajú slovami „§ 17 ods. 2“.

Legislatívno – technická oprava vnútorného odkazu.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bode 79 § 31 ods. 2 sa za slovo „pokutu“ vkladajú slová „od 300 eur“.

Zavedenie dolnej hranice pokuty z dôvodu jej absencie a zosúladenie s platným právnym stavom.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bode 79 § 31 ods. 3 sa za slovo „pokutu“ vkladajú slová „od 500 eur“.

Zavedenie dolnej hranice pokuty z dôvodu jej absencie a zosúladenie s platným právnym stavom.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bode 79 § 31 ods. 7 písm. c) sa slová „§ 27a ods. 5“ nahrádzajú slovami „§ 27a ods. 4“.

Legislatívno-technická oprava vnútorného odkazu.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I 90. bode § 34b ods. 1 a 3 sa slová „podľa zákona“ nahrádzajú slovami „podľa tohto zákona“.

Legislatívno – technická oprava spresňujúca o ktorý zákon sa jedná.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I 90. bode § 34b ods. 2 a 4 sa vypúšťa slovo „zákona“.

Legislatívno – technické spresnenie.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I 90. bode § 34b ods. 9 sa slová „odseku 9“ nahrádzajú slovami „odseku 8“.

Legislatívno – technická oprava vnútorného odkazu.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. III v poznámke pod čiarou k odkazu 27g sa na konci pripájajú tieto slová: „v znení zákona č. .../2024 Z. z.“.

Dopĺňa sa citácia poznámky pod čiarou.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. IV v 9 bode v§ 57jb ods. 1 a 2 sa za slová „§ 34a ods. 8“ vkladajú slová „v znení účinnom do 31. decembra 2024“.

Legislatívno – technická oprava spresňujúca o ktoré znenie § 34a ods. 8 sa jedná, nakoľko bodom 1 v čl. IV sa niekoľko odsekov v § 34a vypúšťa. Táto zmena zároveň reflektuje posunutie účinnosti na 1. február 2025 navrhnutú v bode 22 časti C tohto stanoviska.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

**IV.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 508)** vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča**

hlasovať o bodoch zo spoločnej správy takto**: o bodoch č. 1 až 26 hlasovať spoločne a tieto schváliť.**

Zároveň **odporúča** Národnej rade Slovenskej republiky predmetný **návrh zákona schváliť v znení schválených pozmeňujúcich a doplňujúcich návrhov uvedených v tejto správe.**

Gestorský výbor určil spoločného spravodajcu výborov **Dávida Demečka** vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Zároveň určil poslancov Michala Barteka, Samuela Migaľa, Richarda Glücka, Tibora Gašpara, Mariána Saloňa a Ivana Ševčíka za náhradníkov spravodajcu.

**Spoločná správa** výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 508)** v druhom čítaní bola schválená uznesením Výboru Národnej rady Slovenskej republiky pre obranu a bezpečnosť **č. 79** na svojej **36. schôdzi.**

V Bratislave 26. novembra 2024

**Richard GLÜCK, v.r.**

predseda výboru